Arithmethon | 'n Blog oor wiskunde, wetenskap, Sjinees, tegnologie en verbeelding. | Bladsy 2
The Runaway Train – Benedict Blathwayt ***
Die misterie van die vertaling deur RMR Protea se uitgawe is dieselfde mooi vertaling van die boek wat in 1950 uitgegee is, en wat vertaal is deur ‘n persoon wat hom/haar net as R.M.R identifiseer. Hoekom sou iemand wat sulke goeie werk gedoen het, naamloos wou bly? Lede van die Taalgesprek Yahoo groep, het in 2000 gespekuleer dat dit Hymne Weiss kon gewees het. In dieselfde debat is ook gesê dat “As ‘n mens mooi na die Afrikaans kyk, is dit baie duidelik dat dit nie werklik ‘n vertaling is nie, maar bloot ‘n soort verafrikaansde naskrywing van die Nederlandse vertaling”. Dit kan so wees, of dit kan wees dat dit bloot goeie 1950’s Afrikaans was. Ek het gedink die vertaling is baie mooi, en nie te moeilik vir ‘n kind om te verstaan nie.
Maart 1, 2014 by alleman	- 0 comments
Hoofrekene vs leer om te dink
Die Economist het ‘n artikel wat skryf oor die verband tussen hoe goed ‘n land se mense met Wiskunde vaar, en die land se ekonomiese groei. Die artikel spekuleer ook oor of hoofrekene oefen leerlinge help of hinder om nuwe, ingewikkelde probleme op te los. Slegs 2-3% van 15-jariges in die VSA en Europa kan sulke probleme oplos, terwyl ‘n derde van Oosterse leerlinge (waar van jongs af hoofrekene geoefen word) dit kan doen. Mens kan dus aanvaar dat gereelde oefening in hoofrekene leerlinge help om logies oor nuwe soorte probleme te kan dink.
Suid-Afrika neem nie aan die PISA toetse deel nie (Tunisië is die enigste Afrika land wat doen)
Sjina neem nie as land deel nie, maar sekere stede soos Sjanghai neem deel. Sjanghai is is baie verder ontwikkeld as groot dele van Sjina, so ‘n mens kan aanvaar dat Sjina as geheel nie beter as lande soos Singapoer en Suid-Korea sou vaar nie
Februarie 28, 2014 by alleman	- 0 comments
Hoekom jy Sjinees behoort te leer
Martin Jacques skryf baie interessant oor die groeiende invloed van Sjina, en die belangrikheid daarvan om Sjinees te leer. As jy hierdie lees, of die video heel onder kyk, gaan jy bes moontlik besluit om Sjinees te leer, of om jou kinders dit te laat leer. Dit is ook nie so ‘n onbegonne taak as wat jy dalk dink nie, want daar is ‘n magdom hulpmiddele, asook insigte in taal aanleer, wat jou kan help. (Meer daaroor later).
Martin se blog, asook sy praatjies op die BBC, en ook in baie ander plekke soos universiteite wêreldwyd, is ‘n baie goeie beginpunt om Sjina, en Sjina se rol in die wêreld, te begin verstaan. Jy kan hom ook op Twitter volg
Februarie 27, 2014 by alleman	- 2 Kommentaar
‘n Eerste kyk na Afrikaanse Apps
Ek hoop om werklike Afrikaanse Apps (wat vir Afrikaanssprekendes gemaak is) op hierdie website te lys en oor te skryf. Enigeen wat voorstelle het, kan gerus ‘n kommentaar los. Ongelukkig is die oes maar skraal – behalwe as daar baie is wat ek misgekyk het. Boonop het ek Apple iOS , Blackberry, Windows Phone en Firefox OS buite rekening gelaat want ek het nie enige sulke toestelle nie. As enigeen wil bydra om oor ander platforms (of enige iets anders) te skryf – los gerus ‘n kommentaar.
Februarie 26, 2014 by alleman	- 1 Kommentaar
Die voordele van OsmAnd+ bo Google Maps navigation
Serge Wroclawski het ‘n artikel in die Guardian geskryf oor hoekom dit nie goed is dat enkele groot maatskappye soos Google en Apple begin om die wêreld se geografiese inligting te beheer nie, en dat dit daarom goed is dat daar ook iets soos OpenStreetMap is. Dit is werklik die moeite werd om te lees, om die omvang en implikasies van Google (veral), Apple en andere se mag op hierdie gebied te verstaan.
Arithmethon	Blog at WordPress.com. Post to